b'\n_START_ARTICLE_\nGozdni proizvod\n_START_PARAGRAPH_\nGozdni proizvodi so materialna dobrina. \xc4\x8clovek si jih prila\xc5\xa1\xc4\x8da zaradi zadovoljevanja materialnih potreb in dohodka. Proizvajalec, oziroma tvorec gozdnih proizvodov in dobrin je gozdni ekosistem._NEWLINE_Po svojem pomenu so gozdni proizvodi glavni oziroma postranski. Glavni gozdni proizvod je les. Med postranske \xc5\xa1tejejo gozdni sade\xc5\xbei, gobe (glive), zeli\xc5\xa1\xc4\x8da, pa stelja, smola, iglice, razli\xc4\x8dno okrasje, lubje in suhljad... Vrednej\xc5\xa1e gozdne proizvode, na primer les, lastnik pridobiva s stroji. Manj pomembne, v slovenskih gozdovih, lahko nabirajo tudi drugi._NEWLINE_Gospodarski pomen postranskih gozdnih proizvodov je majhen. Ve\xc4\x8dji je pomen lesa, vendar njegova celokupna vrednost v slovenskih gozdovih, ne dosega (ve\xc4\x8d) niti 1\xc2\xa0% BDP. Najve\xc4\x8djo vrednost gozda predstavlja njegova nematerialna, okolje-tvorna dobrina . \xc4\x8ceprav njene vrednosti, v odnosu na nacionalni proizvod, zaenkrat \xc5\xa1e ne znamo ovrednotiti.'